Document ID: 32004R2125

32004R2125
L 368/8
JURNALUL OFÍCIAL AL UNIUNII EUROPENE
REGULAMENTUL (CE) NR. 2125/2004 AL COMISIEI
din 14 decembrie 2004
de modificare a Regulamentului (CEE) nr. 890/78 cu privire la normele de certificare a hameiului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1696/71 al Consiliului din 26 iulie 1971 privind organizarea comună a pieței în sectorul hameiului (1), în special articolul 2 alineatul (5),
întrucât:
(1)
Ca urmare a aderării Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei la Uniunea Europeană (denumite în continuare „noile state membre”), trebuie să se procedeze la anumite actualizări în Regulamentul (CEE) nr. 890/78 al Comisiei (2).
(2)
Regulamentul (CEE) nr. 890/78 stabilește mențiunile în limbile oficiale ale Comunității care trebuie aplicate pe certificate. Aceste mențiuni trebuie stabilite în limbile noilor state membre.
(3)
Regulamentul (CEE) nr. 890/78 stabilește termenele în care Comisiei i se comunică de către statele membre zonele și regiunile de producție a hameiului, precum și centrele de certificare. Prin urmare, trebuie stabilite aceste termene pentru noile state membre.
(4)
Prin urmare, Regulamentul (CEE) nr. 890/78 trebuie modificat în consecință.
(5)
Măsurile prevăzute de prezentul regulament sunt conforme cu avizul Comitetului de gestionare a hameiului,
ADOPTĂ PREZENTUL REGULAMENT:
Articolul 1
Regulamentul (CEE) nr. 890/78 se modifică după cum urmează:
1.
Articolul 5a se înlocuiește cu următorul text:
„Articolul 5a
Certificatul menționat la articolul 5 din Regulamentul (CEE) nr. 1784/77 conține cel puțin una din mențiunile care figurează în anexa IIa, aplicată de autoritatea împuternicită să efectueze certificarea.”
2.
La articolul 6 alineatul (3), se inserează următorul paragraf după paragraful al doilea:
„În cazul Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, aceste comunicări trebuie făcute înainte de 1 ianuarie 2005.”
3.
La articolul 11, se adaugă următorul paragraf:
„În cazul Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, aceste comunicări trebuie făcute înainte de 1 ianuarie 2005.”
4.
Textul inclus în anexa I la prezentul regulament se inserează ca anexa IIa.
5.
Anexa III se modifică în conformitate cu anexa II la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 decembrie 2004.

Labels: 16
17
0
3
7
15